Jarqo‘rg‘on tumanida IIB YHXB xodimlari Damas mashinasini to‘xtatganda unda o‘rindiqlar sonidan ortiqcha odam borligi aniqlangan. Foto: Videodan kadr Surxondaryo viloyati IIB YHXB axborot xizmatining Kun.uz’ga ma’lum qilishicha, hodisa 2023 yil 24 dekabr kuni Jarqo‘g‘on tumanida sodir bo‘lgan. Yo‘lovchilar sanab ko‘rilganda ularning soni 13 nafar ekani ma’lum bo‘lgan. Haydovchidan hujjatlarni taqdim etish so‘ralganda, unda mashina boshqarish haydovchilik guvohnomasi ham yo‘qligi aniqlangan. Qayd etilishicha, qoidabuzar haydovchiga nisbatan tegishli hujjat rasmiylashtirilib, amaldagi qonunchilik doirasida chora ko‘rilgan. Mashina jarima maydonchasiga qo‘yilgan. Avvalroq, Jarqo‘rg‘on tumanida «Volga» yengil mashinasiga 21 nafar yo‘lovchini olib ketayotgan haydovchi aniqlanib, unga chora ko‘rilgandi.